S-173/2021

Mál þetta, sem þingfest var 20. maí sl., og dómtekið fimmtudaginn 3. júní sl., er höfðað með ákæru lögreglustjórans á Suðurlandi þann 8. apríl sl., á hendur F-kk-þgf F-kk-þgf J-kk-þgf, [...]og A-kk-þgf A-kk-þgf J-kk-þgf, [...]

I. gegn ákærðu báðum fyrir þjófnað og peningaþvætti með því að hafa, að kvöldi þriðjudagsins 30. júní 2020, í félagi stolið bifreiðinni [...]að áætluðu verðmæti 600.000 krónur, þaðan sem hún stóð í útskoti við veitingastaðinn Hafið Bláa við Óseyrartanga í Sveitarfélaginu Ölfusi, með því að draga hana þaðan á brott með bifreiðinni [...]og að þáverandi dvalarstað ákærðu að A í Sveitarfélaginu Árborg, þar sem ákærðu földu bifreiðina í skemmu, fjarlægðu skráningarmerkin af henni og skiptu þar um stýristúbu og vélartölvu í bifreiðinni í þeim tilgangi að gera hana gangfæra, en bifreiðin fannst við leit lögreglu í skemmunni þann 2. júlí 2020.

Teljast brot ákærðu varða við 1. mgr. 244. gr. og 1. mgr., sbr. 2. mgr. 264. gr. almennra hegningarlaga nr. 19, 1940.

II. gegn ákærðu báðum fyrir peningaþvætti en til vara hilmingu með því að hafa, um nokkurt skeið fram til fimmtudagsins 2. júlí 2020, í skemmu að A í Sveitarfélaginu Árborg, í félagi haft í vörslu sinni: Weber gasgrill, Suzuki Quadrunner fjórhjól með skráningarnúmerið [...]og heimasmíðaða dráttarkerru sem lögregla fann við leit í húsnæðinu umrætt sinn, og haldið þannig umræddum munum með ólögmætum hætti frá lögmætum eigendum þeirra, en ákærðu vissu eða máttu vita að munanna hafði verið aflað með refsiverðri háttsemi. Gasgrillinu og fjórhjólinu hafði verið stolið frá B í Sveitarfélaginu Árborg einhvern tímann á tímabilinu 10.– 13. maí 2020 en dráttarkerrunni hafði verið stolið frá C í Sveitarfélaginu Árborg einhvern tímann á tímabilinu 18.– 19. janúar 2020.

Telst brot ákærðu varða við 1. mgr. 264. gr. almennra hegningarlaga nr. 19, 1940, en til vara við 1. mgr. 254. gr. sömu laga.

III. gegn ákærða F-kk-þgf F-kk-þgf fyrir eignaspjöll með því að hafa aðfaranótt föstudagsins 2. október 2020, kastað grjóti í glugga lögreglustöðvarinnar að Hörðuvöllum 1 á Selfossi, með þeim afleiðingum að rúða í glugganum brotnaði.

Telst brot ákærða varða við 1. mgr. 257. gr. almennra hegningarlaga nr. 19, 1940.

Þess er krafist að ákærðu verði dæmdir til refsingar og til greiðslu alls sakarkostnaðar.

Við fyrirtöku málsins þann 3. júní sl., var af hálfu sækjanda bókað að fallið væri frá saksókn á hendur ákærða A-kk-þgf A-kk-þgf samkvæmt I. lið ákæru. Ákærðu komu fyrir dóminn þann 3. júní og lýstu hvor um sig yfir að þeir óskuðu ekki eftir skipun verjanda. Ákærðu viðurkenndu hvor um sig skýlaust að hafa gerst sekir um þá háttsemi sem þeim er gefin að sök í ákæru, að teknu tilliti til framangreinda breytinga á sakarefni. Með vísan til skýlausrar játningar ákærðu beggja og þar sem dómari taldi ekki ástæðu til að draga í efa að játning þeirra væri sannleikanum samkvæm var farið með málið í samræmi við ákvæði 1. mgr. 164. gr. laga nr. 88/2008 um meðferð sakamála, eftir að aðilum hafði verið gefinn kostur á að tjá sig um lagaatriði og ákvörðun viðurlaga.

Um málavexti vísast til ákæruskjals. Sannað er að ákærðu hafa hvor um sig gerst seki rum þá háttsemi sem þeim er gefin að sök í ákæru, að teknu tilliti til framangreindra breytinga, og þar þykir rétt færð til refsiákvæða. Ákærðu hafa með háttsemi sinni unnið sér til refsingar. Samkvæmt framlögðu sakavottorði hefur ákærði F-kk-nf F-kk-nf einu sinni áður sætt refsingu, en honum var þann 25. september 2020 gerð sekt vegna akstur undir áhrifum áfengis og fíkniefna, og hann jafnframt sviptur ökurétti. Brot þau sem ákærði F-kk-nf F-kk-nf er nú sakfelldur fyrir eru að hluta til framin fyrir ákvörðun framangreindra viðurlaga og verður ákærða F-kk-þgf F-kk-þgf því nú dæmdur hegningarauki, með vísan til 78. gr. almennra hegningarlaga nr. 19/1940. Samkvæmt framlögðu sakavottorði hefur ákærði A-kk-nf A-kk-nf ekki áður sætt refsingu.

Refsing ákærða F-kk-ef F-kk-ef er hæfilega ákveðin fangelsi í 30 daga. Að virtum atvikum máls, að teknu tilliti til skýlausrar játningar ákærða og þess að ákærði hefur ekki áður sætt refsingu fyrir auðgunarbrot, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Refsing ákærða A-kk-ef A-kk-ef er hæfilega ákveðin fangelsi í 30 daga. Að virtum atvikum máls, að teknu tilliti til skýlausrar játningar ákærða og þess að ákærði hefur ekki áður sætt refsingu, þykir rétt að fresta fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Engan sakarkostnað leiddi af máli þessu.

S-kvk-nf I-kvk-nf, löglærður aðstoðarmaður dómara, kveður upp dóm þennan.

D Ó M S O R Ð:

Ákærði, F-kk-nf F-kk-nf J-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

Ákærði, A-kk-nf A-kk-nf J-kk-nf, sæti fangelsi í 30 daga, en fresta skal fullnustu refsingarinnar og skal hún falla niður að liðnum tveimur árum haldi ákærði almennt skilorð 57. gr. almennra hegningarlaga nr. 19/1940, með áorðnum breytingum.

S-kvk-nf I-kvk-nf.